EkBass/fiwiki-20250220-pages-articles huggingface dataset:
Ajastin

Ajastin on kellolaite, -ohjelma tai muu mekanismi, jonka avulla tietyn toiminnan tai tapahtuman käynnistymis- ja päättymisaikoja voidaan säädellä. Ajastin eroaa aikaa näyttävästä kellosta siinä, että sen pääasiallinen tarkoitus ei ole näyttää aikaa vaan välittää tieto määräajan saavuttamisesta tai aiheuttaa jokin tapahtuma tietyllä hetkellä tai tietyn ajan kuluttua. Toteutukseltaan ajastin voi olla mekaaninen, sähkömekaaninen, kemiallinen, elektroninen tai ohjelmallinen. Tyypillinen mekaaninen ajastin on esimerkiksi keittokello eli munakello. Sytytyslanka on kemiallinen ajastin. Kemiallinen ajastin voi perustua myös esimerkiksi happoon, joka tietyn ajan kuluessa syövyttää ajastettavaa laitetta lukitsevan varmistimen. Ohjelmallinen ajastin on looginen rakenne, joka viivyttää ohjelman etenemistä, kunnes haluttu määrä toistoja on suoritettu tai muu jatkoehto täyttyy. ==Ajastinpiiri== Perinteisiin ajastinpiireihin 8253 (PC:ssä) ja 8254 (AT:ssa) kellotuloihin on kytketty kiteestä vakio 1,193180 MHz taajuus. Taajuus on 1/4 alkuperäisen IBM PC:n kellotaajuudesta. Ajastin 0 on kytketty IRQ0-linjaan. Se aiheuttaa tavallisesti kellokeskeytyksen 18,2 kertaa sekunnissa. Ajastimen 0 Gate on kytketty pysyvästi ykköseksi. Nämä piirit ovat käteviä ajastimia omien keskeytysrutiinien ajastamiseen. Niitä voi käyttää myös tarkkaan ajanmittaukseen.Ajastinpiirit 8253 (PC:ssä) ja 8254 (AT:ssa) Yleisesti käytetty analoginen ajastinpiiri on "555". Sen avulla voidaan toteuttaa yksinkertaisia ajastimia, joiden toiminta-aika riippuu piiriin liitettyjen kondensaattorien ja vastusten arvoista. ==Lähteet== Luokka:Aika
NASBA

NASBA eli Nucleic Acid Sequence Based Amplification on molekyylibiologinen tapa suurentaa RNA-sekvenssejä. Menetelmä kehitettiin vuonna 1991. ==Aiheesta muualla== *Tekniikan selitys englanniksi Luokka:Molekyylibiologiset tutkimusmenetelmät
Robert Redmond

Robert Spencer Redmond (10. syyskuuta 1919 – 12. maaliskuuta 2006) oli brittiläinen konservatiivipuolueen poliitikko. Redmond istui Yhdistyneen kuningaskunnan parlamentin jäsenenä englantilaisesta Bolton Westin vaalipiiristä vuosina 1970–1974. Edeltäjänä oli Työväenpuolueen Gordon Oakes ja seuraajana niin ikään Työväenpuolueen Ann Taylor. Hän kuoli vuonna 2006. ==Lähteet== Luokka:Brittiläiset poliitikot Luokka:Vuonna 1919 syntyneet Luokka:Vuonna 2006 kuolleet
Hallstein Bøgseth

Hallstein Bøgseth (s. 8. kesäkuuta 1954) on norjalainen entinen yhdistetyn hiihtäjä. Bøgseth voitti joukkuekilpailun maailmanmestaruuden Rovaniemellä 1984. Hopeaa hän voitti joukkuekisasta Oslossa 1982, Seefeldissä 1985 ja Obersdorfissa 1987. Parhaimmillaan hän sijoittui henkilökohtaisessa kilpailussa sijalle kahdeksan normaalikilpailussa Seefeldissä 1985. Hän oli mukana myös kaksissa olympialaisissa (Sarajevo 1984, Calgary 1988). Maailmancupissa Bøgseth voitti yhden osakilpailun ja sijoittui neljä kertaa palkintokorokkeelle. Kokonaiskilpailussa hän sijoittui neljänneksi kausina 1984–1985 ja 1985–1986. ==Lähteet== * Hallstein Bøgseth FIS:n tietokannassa Luokka:Norjalaiset yhdistetyn hiihtäjät Luokka:Vuonna 1954 syntyneet Luokka:Elävät henkilöt
David Sumberg

David Anthony Gerald Sumberg (s. 2. kesäkuuta 1941) on brittiläinen konservatiivipuolueen poliitikko. Hän on varsinaiselta ammatiltaan asianajaja. Sumberg istui Yhdistyneen kuningaskunnan parlamentin jäsenenä englantilaisesta Bury Southin vaalipiiristä vuosina 1983–1997. Häntä seurasi Työväenpuolueen Ivan Lewis. Sumberg istui myös Manchesterin kaupunginvaltuustossa. Hän oli vuosina 1999–2009 Euroopan parlamentin jäsenenä ja kuului Euroopan parlamentin konservatiiviryhmään.David Sumberg. Parlamentin jäsenet. Viitattu 18.7.2017. ==Lähteet== Luokka:Brittiläiset europarlamentaarikot Luokka:Vuonna 1941 syntyneet Luokka:Elävät henkilöt
PGE Heliport

PGE Heliport on yksityinen helikopteriasema Yhdysvalloissa. Se sijaitsee Oregonissa noin viisi kilometriä Salemista etelään.51OR Viitattu 28.7.2022. == Lähteet == ==Aiheesta muualla== *Tiedot asemasta AirNavissa Luokka:Oregonin lentoasemat
Unto Haapa-aho

Unto Johannes "Unski" Haapa-aho (s. 21. heinäkuuta 1932 Tornio) on suomalainen jazzmuusikko, säveltäjä, sovittaja ja pelimanni. Hänen pääinstrumenttinsa ovat klarinetti ja tenorisaksofoni, mutta hän osaa soittaa myös baritoni- ja sopraanosaksofoneja, bassoklarinettia, huilua sekä viulua. Hän on esiintynyt myös useissa Uuno Turhapuro -elokuvissa. Unto-Haapa-aholla on ollut myös omia tanssimusiikkiyhtyeitä, joissa on soittanut suuri määrä tunnettuja suomalaisia sen ajan muusikoita, muun muassa Seppo Sädevuo, hanuri ja koskettimet, Pertti "Pertsa" Kilpeläinen, rummut ja laulu, Eskil Mansikka, hanuri ja piano, Aaro "Arska" Kurkela, hanuri jne. Haapa-ahon yhtye kiersi Suomen tanssipaikkoja 1970-luvulta aina 1980-luvun lopulle asti pääasiassa viikonloppuisin. Ammattitaitoinen yhtye toimi usein myös tunnettujen laulusolistien taustayhtyeenä. Ehkä pisimmän ajanjakson samassa kokoonpanossa Haapa-ahon tanssiyhtye toimi vuosina 1975- n. 1985, jolloin yhtye koostui seuraavista "soimanneista": Unto Haapa-aho, tenorisaksofoni ja klarinetti, Esko Kahila, hanuri, Tuomo Juurinen, basso ja laulu sekä Unton nuorin poika Esko Haapa-aho, rummut. Unto Haapa-aho on myös tunnettu sessiomuusikko ja hän on soittanut muun muassa Wigwamin ja Pepe Willbergin levyillä ja hän on tehnyt sovituksia Seppo Hanskille. Hänellä on ollut myös oma pelimanniyhtye. Vuonna 1997 Haapa- aho sai Classic Jazz ry:n myöntämän Louis Armstrong -palkinnon, joka myönnetään ansioituneelle klassisen jazzin soittajalleSuomalaisia jazzpalkintoja, Perinnejazz.fi. Viitattu 18.11.2021.. Valtion taiteilijaeläke hänelle myönnettiin vuodesta 1987 alkaen. Haapa-ahon poika Jouko on myös muusikko. ==Lähteet== == Aiheesta muualla == *Unto Haapa-aho Pomuksen tietokannassa *Unto Haapa-ahon sävellyksiä Kansalliskirjaston tietokannassa Luokka:Suomalaiset jazzmuusikot Luokka:Suomalaiset sessiomuusikot Luokka:Suomalaiset jazzmusiikin säveltäjät Luokka:Suomalaiset sovittajat Luokka:Suomalaiset lauluntekijät Luokka:Suomalaiset klarinetistit Luokka:Jazzklarinetistit Luokka:Vuonna 1932 syntyneet Luokka:Elävät henkilöt
Pistoolikatkaravut

Pistoolikatkaravut (Alpheidae) on kymmenjalkaisten lahkoon kuuluva äyriäisheimo, johon kuuluu 49 sukua. Osa heimon lajeista saalistaa voimakkaan äänen avulla. Samankaltaisella menetelmällä saalistavia rapuja on myös Palaemonidae-heimossa. == Suvut == * Acanthanas * Alpheopsis * Alpheus * Amphibetaeus * Arete * Aretopsis * Athanas * Athanopsis * Automate * Bannereus * Batella * Bermudacaris * Betaeopsis * Betaeus * Bruceopsis * Caligoneus * Coronalpheus * Coutieralpheus * Deioneus * Fenneralpheus * Harperalpheus * Jengalpheops * Leptalpheus * Leptathanas * Leslibetaeus * Metabetaeus * Metalpheus * Mohocaris * Nennalpheus * Notalpheus * Orygmalpheus * Pachelpheus * Parabetaeus * Pomagnathus * Potamalpheops * Prionalpheus * Pseudalpheopsis * Pseudathanas * Pterocaris * Racilius * Richalpheus * Rugathanas * Salmoneus * Stenalpheops * Synalpheus * Thuylamea * Triacanthoneus * Vexillipar * Yagerocaris == Lähteet == == Aiheesta muualla == * Hilavitkutin Luokka:Kymmenjalkaiset
Gwyneth Dunwoody

Gwyneth Patricia Dunwoody (o.s. Phillips, 12. joulukuuta 1930 – 17. huhtikuuta 2008) oli brittiläinen Työväenpuolueen poliitikko. Hän oli Yhdistyneen kuningaskunnan parlamentin jäsen vuosina 1966–1970 ja jälleen vuodesta 1974 aina kuolemaansa saakka. Dunwoodyn vaalipiireinä olivat Exeter (1966–1970), Crewe (1974–1983) ja Crewe and Nantwich (1983–2008). Dunwoody toimi Euroopan parlamentin jäsenenä vuosina 1975–1979, jolloin edustajat valittiin vielä kansallisesta parlamentista. Hän kuului Työväenpuolueen Israelin Ystävät yhdistykseen, ja toimi myös järjestön puheenjohtajana. Hän tuli huomattavasta poliitikkosuvusta ja oli naimisissa poliitikko John Dunwoodyn kanssa, kunnes tämä kuoli vuonna 2006. Gwyneth Dunwoody kuoli sydänleikkauksen jälkeen 77-vuotiaana. Veteran Labour MP Dunwoody dies - BBC News 18.4. 2008 ==Lähteet== Luokka:Brittiläiset europarlamentaarikot Luokka:Vuonna 1930 syntyneet Luokka:Vuonna 2008 kuolleet
Joanna Pettet

Joanna Pettet (o.s. Joanna Jane Salmon; s. 16. marraskuuta 1942 Lontoo) on brittiläinen näyttelijä, joka tunnetaan ehkä parhaiten elokuvista Casino Royale (1967), jossa hän näytteli Mata Bondia, ja The Best House in London (1969). == Aiheesta muualla == * Luokka:Englantilaiset näyttelijät Luokka:Vuonna 1942 syntyneet Luokka:Elävät henkilöt
Cobra Starship

Cobra Starship oli New Yorkista kotoisin oleva rock-yhtye, joka perustettiin vuonna 2005. ==Historia== Alun perin yhtye oli Midtownin laulajan Gabe Saportan sivuprojekti. Cobra Starshipin saama menestys oli kuitenkin niin suuri, että Gabe päätti unohtaa Midtownin ja panostaa täysillä Cobra Starshipiin. Gabe Saportan mukaan hän sai itse "Cobralta" käskyn, jonka mukaan hänen tehtävänsä maan päällä oli opettaa ihmisiä ottamaan rennommin.Legenda Cobra Starshipin taustalla Yhtyeen alkuperäiskokoonpanoon kuuluivat Gaben lisäksi Maja Ivarsson (The Sounds), William Beckett (The Academy Is…) sekä Travis McCoy (Gym Class Heroes). Tällä kokoonpanolla yhtye tosin esiintyy ainoastaan Bring It (Snakes on a Plane) -kappaleella, joka on Cobra Starshipin ensimmäinen single (2006). Kappale sai innoituksensa samannimisestä elokuvasta, jonka soundtrackille kappale lopulta päätyi. Vaikka superyhtyeeksi kutsutun kokoonpanon tie oli lyhyt, yhteistyö henkilöiden välillä ei kuitenkaan loppunut. Travis McCoy vierailee Cobra Starshipin toisella pitkäsoitolla ¡Viva La Cobra! (2007) kappaleella "Kiss My Sass". Koska Majalla, Travisilla ja Williamilla oli omat projektinsa jäi Gaben tehtäväksi hankkia Cobra Starshipille uudet jäsenet, joilla riittäisi aikaa yhtyeelle. Paikkansa yhtyeestä löysivät Ryland Blackinton (kitara), Elisa Schwartz (koskettimet), Nate Novarro (rummut) sekä Alex Suarez (basso). Elisan tapa työskennellä ei kuitenkaan sopinut yhtyeen muiden jäsenten kanssa yhteen ja hänet heitettiin ulos. Elisan tilalle valittiin Victoria Asher (2007). Yhtye teki levytyssopimuksen Pete Wentzin omistaman Decaydance levy-yhtiön kanssa (2006). Ensimmäinen pitkäsoitto While the City Sleeps, We Rule the Streets ilmestyi 10. lokakuuta 2006. Yhtye tuntui kuitenkin jäävän pelkästään superyhtyeen jäsenten fanien tietoisuuteen, kunnes toinen levy ilmestyi levykauppojen hyllyille seuraavana vuonna. Fall Out Boy -yhtyeen laulajana tunnetun Patrick Stumpin tuottama ¡Viva La Cobra! -albumi ilmestyi 23. lokakuuta 2007. Keväällä 2008 yhtyeellä on edessä ensimmäinen kiertue pääesiintyjänä.The Really Really Ridiculously Good Looking Tour Syksyllä 2008 Cobra Starship suuntasi Australiaan lämmittelemään Panic at the Discon maailmankiertuetta. ==Jäsenet== * Gabe Saporta (laulu) * Ryland Blackinton (kitara) * Alex Suarez (basso) * Victoria Asher (koskettimet) * Nate Novarro (rummut) ===Entiset jäsenet=== * Elisa Schwartz – (koskettimet) (2006–2007) ==Albumit== * While the City Sleeps, We Rule the Streets (2006) * ¡Viva La Cobra! (2007) * Hot Mess (2009) * Night Shades (2011) ==Singlet== * Bring It (Snakes on a Plane) (2006) * The Church of Hot Addiction (2006) * Send My Love to the Dancefloor, I'll See You in Hell (Hey Mister DJ) (2006) * The City Is at War (2007) * Guilty Pleasure (2007) * Kiss My Sass (Featuring Travie McCoy) (2008) * Good Girls Go Bad (Featuring Leighton Meester) (2009) * Hot Mess (2010) * Living in the Sky with Diamonds (2010) * Wet Hot American Summer (2010) * You Make Me Feel… (Featuring Sabi) (2011) == Lähteet == == Aiheesta muualla == * * Cobra Starship Buzznetissä Luokka:Yhdysvaltalaiset rockyhtyeet
Tha Doggfather

Tha Doggfather on rap-artisti Snoop Doggy Doggin toinen sooloalbumi. Albumi ilmestyi 12. marraskuuta 1996, ja sen julkaisi Death Row Records. Snoop Doggy Dogg omisti tämän albumin ystävälleen Tupac Shakurille, joka ammuttiin kuoliaaksi syksyllä 1996. Albumia myytiin avausviikolla 478 971 kappaletta, ja se debytoi Billboard 200 -listalla sijalla yksi. Albumia on myyty 3 miljoonaa kappaletta maailmanlaajuisesti. ==Kappalelista== Numero Kappale Vierailija(t) 1 Intro 2 Doggfather Charlie Wilson 3 Ride 4 Me (Interlude) 4 Up Jump Tha Boogie Kurupt, Charlie Wilson, Teena Marie 5 Freestyle Conversation 6 When I Grow Up (Interlude) 7 Snoop Bounce Charlie Wilson 8 Gold Rush Kurupt, Bad Azz, Techniec 9 Me & My Doggz (Tear 'Em Off) 10 You Thought Too Short, Soopafly 11 Vapors Charlie Wilson, Teena Marie 12 Groupie Kurupt, Daz Dillinger, Nate Dogg, Warren G 13 2001 14 Sixx Minutes 15 Wake Up (O.J.) Tray Deee 16 Snoop's Upside Ya Head Charlie Wilson 17 Blueberry Daz Dillinger, Kurupt, Bad Azz, Techniec 18 Traffic Jam (Interlude) Daz Dillinger, Kurupt 19 Doggyland 20 Downtown Assassins Daz Dillinger, Tray Deee 21 Outro 2Pac ==Listasijoitukset== ===Singlet=== Kappale Listasijoitus Video ohjaaja Eurochart Hot 100 UK Top 75 Australia Top 100 "Doggfather" (mukana Charlie Wilson) - #36 - Joseph Kahn "Vapors" (mukana Charlie Wilson & Teena Marie) - #18 - Paul Hunter "Snoop's Upside Ya Head" (mukana Charlie Wilson) #47 #12 #44 Darius S. Henderson ===Albumit=== Listasijoitus Myynti Billboard 200 Billboard Year-end Albums Chart 1997 Top R&B;/Hip-Hop Albums Top R&B;/Hip-Hop Albums (cont.) UK Top 75 Albums UK Top Selling Artist Albums 1996 RIAA Certification Sijoitus #1 #43 #1 #8 #15 #148 2x Platinaa Päivä 30.11.1996 1997 1996 1997 23.11.1996 1996 04.02.1997 Luokka:Snoop Doggin albumit Luokka:Vuoden 1996 albumit
Suvi-illan maraton

Suvi-illan maraton on Helsinki City Marathonin jälkeen Suomen toiseksi suurin maratonin sisältävä juoksutapahtuma yhdessä Paavo Nurmi Marathonin kanssa. Tapahtuman vuosittainen kokonaisosallistujamäärä on tasoittunut noin 2000 osallistujaan, joista maratonille ilmoittautuneita noin kymmenesosa. Suvi-ilta on perinteisesti järjestetty viikko ennen juhannusta. Kilpailun järjestäjä on Forssan Salama. Juoksulajeja on kolme: täysimittainen maraton, puolimaraton ja kymppi. Rullaluistelijoille oli vuoteen 2012 asti tarjolla 40 ja 20 km kilpailut, sauvoilla tai ilman. 2013 rullaluistelun tilalle tuli pyöräily kahden matkan muodossa, 35 km ja 95 km. Yleisen kilpasarjan lisäksi kilpailut on jaettu ikäluokkiin 40-vuotiaista ylöspäin aina viiden vuoden välein. Lisäksi lapsille ja varhaisnuorille (5–13 vuotiaille) on tarjolla oma 3 km juoksu. Kaikkien lajien startti- ja maalipaikka on Forssan urheilukentän läheisyydessä. Juoksijat suuntaavat kohti Tammelaa, ja pyöräilijät suuntaavat pohjoiseen, Koijärven kylän suuntaan. ==Lähteet== ==Aiheesta muualla== * http://www.suvi-ilta.fi/ *Suvi-illan kuvat 2014 Luokka:Maratonit Luokka:Forssan urheilu Luokka:Suomen yleisurheilukilpailut
Bruce Sterling

Bruce Sterling (s. 1954) on teksasilaissyntyinen kirjailija ja professori. Sterling tunnetaan yhtenä kyberpunkin perustajista. Hän toimitti science fiction -uutiskirjettä nimeltä Cheap Truth, salanimellä Vincent Omniaveritas. Sterlingin toimittama Peililasit-valikoima (1986) kokosi yhteen 1980-luvun keskeisimmät kyberpunk-novellistit. Sterlingin suomennetuista romaaneista lähinnä esi-kyberpunkkia on Taistelija (1980). Kaksi romaanin Kulkuri (1985) maailmaan sijoittuvaa tarinaa on ilmestynyt suomeksi Tähtivaeltaja-lehdessä. Kotikaupungissaan Austinissa Teksasissa hän on tunnettu pihan joulukoristeista, jotka esittelevät digitaalitaidetta. Sterling on libertaristi ja yksi Electronic Frontier Foundationin perustajista. == Teoksia == * Taistelija (Alkuteos The Artificial Kid, suomentaneet Sari Kallioinen ja Anita Puumalainen) Porvoo: WSOY, 1993. ISBN 951-0-18759-3 * Kulkuri (Alkuteos Schismatrix, suomentanut Anita Puumalainen) Porvoo/Helsinki/Juva: WSOY, 1995. ISBN 9510202436 * The Difference Engine (1990), William Gibsonin kanssa. ISBN 0-575-04762-3 {{ * * Dori Bangs (novelli) Tähtivaeltaja #52 (1/95) == Kirjallisuutta == * Ulkomaisia tieteiskirjailijoita 2. Toimittaneet Toni Jerrman ja Vesa Sisättö. BTJ Kirjastopalvelu, 2004. == Aiheesta muualla == * Sauli Santikko: Kulkuri. Aikakone 3/1995. * Matti Savolainen: Peililasit. Aikakone 3/1990. * Vesa Lehtinen: Difference Engine. Aikakone. Luokka:Yhdysvaltalaiset tieteiskirjailijat Luokka:Vuonna 1954 syntyneet Luokka:Elävät henkilöt
Juba (tarkka-ampuja)

Juba () on Irakissa käytettävä Irakin vastarinnan yhden tarkka-ampujan tai -ampujaryhmän sotanimi. Internetissä julkaistiin useita videoita, joissa tarkka-ampuja tappaa yhdysvaltalaisia sotilaita, jolloin Yhdysvaltain asevoimissa alettiin kutsua tekijää Jubaksi. Kyse saattaa olla yhdestä tai useammasta henkilöstä. == Taktiikka == Tekijä on usein ampunut paketti- tai henkilöautosta Bagdadin vilkkailla kaduilla. Sekä ihmismassat että autot antavat hyvän suojan. Tekijä ampuu vain yhden laukauksen, jolloin hän ei ilmianna olinpaikkansa. Ainoastaan yhdessä videossa on ammuttu kaksi laukausta. Al-Jazeera -kanava näytti videon, jossa amerikkalaista sotilasta ammutaan kaksi kertaa valojuova-ammuksilla, jotka jättävät näkyvän valojuovan ilmaan. Monesti osuman saaneet loukkaantuvat lievästi. Useissa videossa näkyy Irakin Islamilaisen Armeijan Tunnus yläkulmassa ja soi Nashid taustalla. Usein myös videossa puhuu henkilöitä äänenmuunnetulla äänellä ja sumennetulla naamalla. Videoissa usein myös näytetään tilasto Yhdysvaltojen tappioista. ==Kalusto== Joissakin videoissa näkyy alun perin Neuvostoliiton armeijalle kehitetty tarkkuuskivääri Dragunov. == Lähteet == * * * Luokka:Irakilaiset henkilöt Luokka:Irakin vastarinta Luokka:Tunnistamattomat henkilöt
Howdy Groskloss

Howard Hoffman "Howdy" Groskloss (10. huhtikuuta 1906 – 15. heinäkuuta 2006) oli yhdysvaltalainen baseballpelaaja. Hän oli Major League -tasolla Pittsburgh Piratesin oikeakätisenä toisena pesämiehenä vuosina 1930–1932. Groskloss valmistui lääkäriksi ja työskenteli pitkään gynekologina. Hän kuoli Floridassa satavuotiaana. == Lähteet == Luokka:Yhdysvaltalaiset baseballpelaajat Luokka:Yli satavuotiaiksi eläneet yhdysvaltalaiset Luokka:Vuonna 1906 syntyneet Luokka:Vuonna 2006 kuolleet
Dercy Gonçalves

Dolores ”Dercy” Gonçalves Costa (23. kesäkuuta 1907 – 19. heinäkuuta 2008) oli brasilialainen näyttelijä ja koomikko. Hän työskenteli huomattavan pitkän uransa aikana teatterissa, elokuvissa, radiossa ja televisiossa. Vuonna 1993 hän voitti Festival de Brasilia do Cinema Brasileiro -tapahtuman parhaan naissivuosan Candango-palkinnon roolistaan elokuvassa Oceano Atlantis. Gonçalves voitti myös muita palkintoja, kuten Grande Prêmio BR do Cinema Brasileiro -kunniapalkinnon vuonna 2005. Santa Maria Madalenassa, Rio de Janeiron osavaltiossa syntynythttp://www.adorocinemabrasileiro.com.br/personalidades/dercy- goncalves/dercy-goncalves.asp Gonçalves herätti kansainvälistä huomiota poseeraamalla vielä 94-vuotiaana Penthousen kuviin.http://www.freerepublic.com/focus/f-news/642437/posts Niin ikään hän osallistui vanhuusiällään Rio de Janeiron karnevaaliin rintansa paljaina.http://www.mtv3.fi/matkailu2006/arkisto.shtml?204666 == Aiheesta muualla == * == Lähteet == Luokka:Brasilialaiset näyttelijät Luokka:Yli satavuotiaiksi eläneet brasilialaiset Luokka:Vuonna 1907 syntyneet Luokka:Vuonna 2008 kuolleet
Joaquim Fiúza

Joaquim Mascarenhas de Fiúza (8. helmikuuta 1908 São Domingos de Benfica – 4. maaliskuuta 2010 Lissabon ) oli portugalilainen purjehtija. Hän kilpaili kesäolympialaisissa vuosina 1936, 1948 ja 1952 ja voitti Helsingissä Star- luokan pronssia maanmiehensä Francisco de Andraden kanssa. ==Lähteet== Luokka:Portugalilaiset olympiamitalistit Luokka:Portugalilaiset kilpapurjehtijat Luokka:Yli satavuotiaiksi eläneet portugalilaiset Luokka:Vuonna 1908 syntyneet Luokka:Vuonna 2010 kuolleet
Eric Tindill

Eric William Thomas Tindill (18. joulukuuta 1910 – 1. elokuuta 2010) oli uusiseelantilainen urheilija, joka pelasi maajoukkuetasolla sekä rugby unionia että krikettiä. Kriketinpelaajana Tindill pelasi Uuden-Seelannin joukkueessa viisi test matchia vuosina 1937–1947. Lyöntikeskiarvoksi tuli 9,12. Hän pelasi myös kotimaassaan Wellingtonille 69 first-class-ottelua lyöntikeskiarvolla 30,35. Rugbyä Tindill pelasi Uuden-Seelannin All Blacks -joukkueessa. Hän työskenteli myöhemmin tuomarina molemmissa lajeissaan. Kuollessaan hän oli iäkkäin elossa ollut entinen test-kriketin pelaaja. == Lähteet == Luokka:Uusiseelantilaiset rugby union -pelaajat Luokka:Uusiseelantilaiset kriketinpelaajat Luokka:Vuonna 1910 syntyneet Luokka:Vuonna 2010 kuolleet
Jamaal Torrance

Jamaal Torrance (s. 20. heinäkuuta 1983) on yhdysvaltalainen 400 metrin juoksija. Torrance kuului Rio de Janeiron Pan-Amerikan kisoissa 2007 Yhdysvaltain hopeajoukkueeseen 4 x 400 metrin viestijuoksussa. Hän oli Valencian sisäratojen MM-kisoissa 2008 mukana Yhdysvaltain joukkueessa, joka voitti 4 x 400 metrin viestissä MM-kultaa.Valencia 2008 – Miesten 4×400 metrin viestin tulokset, IAAF Hän voitti sisäratojen Yhdysvaltain-mestaruuden 400 metrin juoksussa 2009. Hän voitti Dohan sisäratojen MM-kisoissa 2010 MM- pronssia 400 metrin henkilökohtaisessa kilpailussa ajalla 46,43, minkä lisäksi hän oli myös Yhdysvaltain 4 x 400 metrin joukkueessa voittamassa kultaaDoha 2010 – Miesten 4×400 metrin viestin tulokset, IAAF . Daegun MM-kilpailuissa 2011 hän karsiutui 400 metrin välierissä. 4 x 400 metrin viestissä hän juoksi alkuerissä Yhdysvaltain joukkueessa, joka voitti toisella kokoonpanolla lopulta maailmanmestaruuden. Istanbulin sisäratojen MM-kilpailuissa 2012 hän voitti kultaa 4 × 400 metrin viestissä juostuaan alkuerissä Yhdysvaltain joukkueessa.Istanbul 2012 – Miesten 4×400 metrin viestin tulokset, IAAF ==Ennätykset== Lähteet: IAAF, Tilastopaja ===Ulkoradat=== * 200 metrin juoksu: 21,08 (2010) * 300 metrin juoksu: 32,78 (2010) * 400 metrin juoksu: 44,80 (2010) ===Sisäradat=== * 200 metrin juoksu: 21,19 (2007) * 300 metrin juoksu: 33,39 (2011) * 400 metrin juoksu: 45,76 (2010) ==Lähteet== Luokka:Yhdysvaltalaiset pikajuoksijat Luokka:Vuonna 1983 syntyneet Luokka:Elävät henkilöt
Retkikunta 15

Retkikunta 15 () oli Kansainvälisen avaruusaseman 15. miehistö. ==Miehistö== ===Ensimmäinen jakso: huhtikuu 2007 – kesäkuu 2007=== Nimi Työtehtävä Avaruusjärjestö/organisaatio Kotimaa Fjodor Jurtšihin (2) Komentaja Roskosmos Oleg Kotov (1) Lentoinsinööri Roskosmos Sunita Williams (1) Lentoinsinööri NASA ===Toinen jakso: kesäkuu 2007 – lokakuu 2007=== Nimi Työtehtävä Avaruusjärjestö/organisaatio Kotimaa Fjodor Jurtšihin (2) Komentaja Roskosmos Oleg Kotov (1) Lentoinsinööri Roskosmos Clayton Anderson (1) Lentoinsinööri NASA Numero nimen jälkeen ilmaisee henkilön avaruuslentojen määrän, tässä kuvattu lento mukaan luettuna. ==Varamiehistö== Nimi Työtehtävä Avaruusjärjestö/organisaatio Kotimaa Roman Romanenko (Jurtšihinin varamies) Komentaja Roskosmos Mihail Kornijenko (Kotovin varamies) Lentoinsinööri Roskosmos Gregory Chamitoff (Andersonin varamies) Lentoinsinööri NASA Luokka:Kansainvälinen avaruusasema
Greg Nixon

Greg Nixon (s. 12. syyskuuta 1981) on yhdysvaltalainen 400 metrin juoksija. Nixon kuului Rio de Janeiron Pan-Amerikan kisoissa 2007 Yhdysvaltain joukkueeseen, joka sai hopeaa 4 × 400 metrin viestijuoksussa. Hän karsiutui Valencian sisäratojen MM-kisoissa 2008 400 metrin alkuerissä ajalla 47,64. Hän oli samoissa kisoissa mukana Yhdysvaltain joukkueessa, joka voitti MM-kultaa 4 × 400 metrin viestissä.Valencia 2008 – Miesten 4×400 metrin viestin tulokset, IAAF Hän oli mukana Yhdysvaltain kultaa voittaneessa 4 × 400 metrin viestijoukkueessa myös Dohan sisäratojen MM-kisoissa 2010.Doha 2010 – Miesten 4×400 metrin viestin tulokset, IAAF Daegun MM-kilpailuissa 2011 hän karsiutui 400 metrin välierissä ja juoksi avausosuuden Yhdysvaltain 4 × 400 metrin viestijoukkueessa, joka voitti maailmanmestaruuden. ==Henkilökohtaiset ennätykset== :Lähde: Tilastopaja ===Ulkoradat=== * 100 metrin juoksu: 10,43 (2010) * 200 metrin juoksu: 20,39 (2009) * 300 metrin juoksu: 32,34 (2013) * 400 metrin juoksu: 44,61 (2010) ===Sisäradat=== * 200 metrin juoksu: 20,65 (2009) * 300 metrin juoksu: 32,38 (2009) * 400 metrin juoksu: 45,77 (2010) ==Lähteet== Luokka:Yhdysvaltalaiset pikajuoksijat Luokka:Vuonna 1981 syntyneet Luokka:Elävät henkilöt
Pilkkutimanttiahven

Pilkkutimanttiahven eli punakirjoahven (Hemichromis bimaculatus) Helsingin Akvaariokeskus (suomenkielisen nimen lähde) on värikäs kirjoahven, joka luokitellaan kääpiökirjoahveniin. == Ulkonäkö ja koko == Pilkkutimanttiahven kasvaa noin 13 cm pitkäksi. Sen yläosa on vihertävä, vatsapuolipunainen tai oranssa, ja kalan etuosaa peittävät hohtavan vaaleat pilkut. Kyljessä on kaksi mustaa täplää. Kutuaikana koko kala on punainen ja vaaleat pilkut peittävät sen kauttaaltaan.Mongabay Eri Hemichromis-lajeja on vaikea erottaa toisistaan.Aquahobby == Alkuperä == Pilkkutimanttiahven on kotoisin Länsi- Afrikasta, missä se elää metsäalueiden muta- tai hiekkapohjaisissa ojissa. == Elintavat ja lisääntyminen == Pilkkutimanttiahven on aggressiivinen reviirikala. Ne tulevat sukukypsiksi noin 7,5 senttimetrin mittaisina. == Vesiolot == Sopiva happamuus on 6.5–7.2, kovuus 4–12 dH, ja lämpötila 24–28 celsiusastetta. == Lähteet == == Aiheesta muualla == *Malawi Chichlid Homepage upeita kuvia Luokka:Akvaariokalat Luokka:Kirjoahvenet
Gad Elmaleh

Gad Elmaleh (s. 19. huhtikuuta 1971 Casablanca) on marokkolaissyntyinen näyttelijä ja koomikko, joka asuu nykyään Ranskassa. == Elokuvia == * Moi, serkku! (Salut cousin!, 1995) * Les soeurs Hamlet (1996) * XXL (1996) * Vive la république (1997) * Elämän juna (Train de vie, 1998) * L’homme est une femme comme les autres (1998) * On a fait comme on a dit (1999) * Les gens en maillot de bain ne sont pas (forcément) superficiels (1999) * Deuxième vie (2000) * La verité si je mens! 2 (2000) * A+ Pollux (2001) * La beuze (2002) * Chouchou (2003) * Les clefs de bagnole (2003) * 11 käskyä (Les 11 commandements, 2003) * Olé! (2004) * Bab el Web (2004) * La doublure (2005) * Hinnasta viis (Hors de prix, 2006) * Comme ton père (2007) * Coco (2009) * Pariisin vainotut (La Rafle, 2010) * Midnight in Paris (2011) * Tintin seikkailut: Yksisarvisen salaisuus (The Adventures of Tintin: Secret of the Unicorn, 2011) * Un bonheur n’arrive jamais seul (2012) * Les seigneurs (2012) * Le Capital (2012) * Päivien kuohu (L’écume des jours, 2013) == Aiheesta muualla == * * Luokka:Marokkolaiset näyttelijät Luokka:Vuonna 1971 syntyneet Luokka:Elävät henkilöt
FC Nötkötti

FC Nötkötti on suomalainen Kauhajoelta kotoisin oleva beachfutisjoukkue, joka on voittanut lajin miesten Suomen mestaruuden kahdesti vuosina 2005 ja 2006. Vuosina 2008 ja 2011 joukkue oli SM-kisoissa hopealla. Vuosina 2011 ja 2013 joukkue voitti lisäksi Helsinki Beachfutis-turnauksen. Nötkötti on päässyt edustaman myös kansainvälisiin kilpailuihin ja joukkue on sijoittunut suopotkupallon MM-kilpailuissa viidenneksi vuosina 2004 ja 2005. ==Lähteet== == Aiheesta muualla == * Virallinen sivusto * Suomen Palloliiton artikkeliarkisto 17.7.2006 * Suomen Palloliiton artikkeliarkisto 4.5.2007 * Yyteri Beachfutis, Historia & Suomen Mestarit Nötkötti, FC Nötkötti, FC
Kantoaineprosessi

Kantoaineprosessi on biologinen vedenkäsittelyprosessi, jossa biologiset reaktiot tapahtuvat kantoaineen pinnalla elävän bakteeripopulaation (biofilmi) ansiosta. ==Katso myös== * Bioreaktori * Biologinen vedenpuhdistus Luokka:Vesi Luokka:Ympäristötekniikka
Owen Murray

Owen Murray (s. 1948 Edinburgh, Skotlanti, Iso-Britannia) on brittiläinen harmonikkataiteilija ja -pedagogi. Murray aloitti harmonikansoiton 17-vuotiaana. Hän opiskeli Tanskan kuninkaallisessa musiikkikonservatoriossa Kööpenhaminassa Mogens Ellegaardin johdolla 1974–1982. Opintojensa jälkeen hän on toiminut aktiivisesti nostaakseen konserttiharmonikan arvostusta Britanniassa. Hänet kutsuttiin perustamaan harmonikkaosastoa ja nimitettiin harmonikansoiton professoriksi Royal Academy of Musicissa Lontoossa 1986 ja musiikkiakatemian kunniajäseneksi, HonRAM - Honorary Membership of the Royal Academy of Music, 1993. Monet Murrayn oppilaista ovat voittaneet arvostettuja kilpailuja ja menestyneet muusikkoina. Konserttiurallaan Murray on esiintynyt useiden maineikkaiden sinfoniaorkestereiden solistina sekä kansainvälisillä musiikkifestivaaleilla. Hän on myös kantaesittänyt useiden nykysäveltäjien, kuten John Webbin, Edward McGuiren, John McLeodin, Sofija Gubaidulinan ja Per Nørgaardin teoksia. == Lähteet == == Aiheesta muualla == *Owen Murray accordions.com -sivustolla Luokka:Brittiläiset harmonikansoittajat Luokka:Brittiläiset professorit Luokka:Harmonikkapedagogit Luokka:Vuonna 1948 syntyneet Luokka:Elävät henkilöt
Dead Man Walkin’

Dead Man Walkin on Death Row Recordsin julkaisema albumi, joka sisältää Snoop Doggin vuosina 1993-1996 nauhoitettuja kappaleita. Albumi julkaistiin vuonna 2000 ja se saavutti 820 478 kappaleen myynnillä kultarajan. Parhaimmillaan albumi oli Billboard 200 -listalla sijalla 24. ==Kappalelista== #"May I" mukana Lil' Malik (Tuottanut Soopafly) #"C-Walkin'" (Tuottanut Myrion and Big Hutch) #"Head Doctor" mukana Raphael Saadiq & Swoop G (Tuottanut Kurt "Kobane" Couthon) #"Hit Rocks" (Produced by DJ Pooh ja Snoop Doggy Dogg) #"Tommy Boy" mukana Dat Nigga Daz (Tuottanut Dat Nigga Daz) #"Change Gone Come" (Tuottanut L. T. Hutton, Soopafly ja Snoop Doggy Dogg) #"Too Black" (Tuottanut L. T. Hutton ja Snoop Doggy Dogg) #"Gangsta Walk" mukana Tha Dogg Pound (Tuottanut Dat Nigga Daz) #"County Blues" mukana Kevin Vernado (Tuottanut Big Hutch ja Dat Nigga Daz) #"I Will Survive" mukana Kurupt, Techniec & Kevin Vernado (Tuottanut Soopafly) #"My Favorite Color" mukana Big Hutch (Tuottanut Myrion ja Big Hutch) #"Me and My Doggs" mukana Techniec (Tuottanut L. T. Hutton ja Snoop Doggy Dogg) ==Listasijoitukset== Listasijoitus Billboard 200 New Zealand Top 50 Canada Top 50 Top R&B;/Hip-Hop Albums Top Independent Albums #24 #48 #41 #11 #3 Luokka:Vuoden 2000 kokoelma-albumit Luokka:Snoop Doggin albumit
IFOR

IFOR (Implementation Force) oli Nato-johtoinen monikansallinen rauhanturvajoukko Bosnia ja Hertsegovinassa 20. joulukuuta 1995 - 20. joulukuuta 1996. IFOR kuului Operation Joint Endeavouriin jonka tarkoituksena oli valvoa Daytonin rauhansopimuksen sotilaallisten pykälien toteutumista. IFOR otti rauhanturvaamistehtävän vastaan UNPROFOR-joukoilta. Operaatio oli Naton ensimmäinen sen alueen ulkopuolella tapahtunut maaoperaatio. Operaation maalla tapahtunut osa tunnettiin nimellä Operation Firm Endeavour. Enimmillään IFOR-joukkoihin kuului rauhanturvaajia 32:sta eri maasta. Joukkojen vahvuus oli 54 000 sotilasta Bosnia-Hertsegovinassa ja kokonaisuudessaan 80 000 sotilasta, kun mukaan lasketaan tuki- ja reservitehtävissä olleet joukot Kroatiassa, Unkarissa, Saksassa, Italiassa ja laivastossa Adrianmerellä. Joukkoihin kuului suomalainen rakentajapataljoona, joka muutettiin myöhemmin jääkäripataljoonaksi. Maatoimintojen tehtävät jaettiin kolmeen monikansalliseen divisioonaan (MND): *Mostar MND(SE) - ranskalaisjohtoinen *Banja Luka MND(SW) - brittijohtoinen *Tuzla MND(N) - yhdysvaltalaisjohtoinen 21\. joulukuuta 1996 IFOR-joukot luovuttivat rauhanturvaamistehtävät SFOR- joukoille. ==Katso myös== *EUFOR *KFOR *Naton sotilasoperaatiot ==Aiheesta muualla== *CCRP Bosnia Research and Publications *Lessons from Bosnia: The IFOR Experience, Larry Wentz (1998) *Target Bosnia, Pascale Siegel (1998) * Rauhanturvaajien merkit Luokka:Bosnia ja Hertsegovina Luokka:Rauhanturvaaminen Luokka:Nato-operaatiot
Wixarikat

thumb|Wixarikojen käsityötaito on yhä voimissaan Wixarikat eli huicholit ovat Meksikossa, Sierra Madren vuoristossa elävä alkuperäiskansa, joiden kulttuurissa vuosisatoja vanhat uskomukset ja perinteet ovat säilyneet elävinä. Perinteinen elämäntapa kohtaa kuitenkin ongelmia nykymaailmassa, ja wixarikat ovatkin joutuneet monenlaisiin konflikteihin muun muassa maanomistukseen liittyvissä kysymyksissä Meksikon valtion kanssa. Suomi tekee kehitysyhteistyötä wixarikojen parissa. == Aiheesta muualla == * Turun yliopiston ylioppilaskunnan wixarika-hanke * Wixarikat tupakkapelloilla Luokka:Meksikon alkuperäiskansat
Jouni Kortelainen

Jouni Ensio Kortelainen (s. 9. kesäkuuta 1957 Polvijärvi) on suomalainen, erityisesti maratonmatkoilta tunnettu kestävyysjuoksija. Kortelainen edusti uransa aikana Joensuun Katajaa, Juuan Jännettä ja Nurmeksen Seppoja. Jouni Kortelainen on juossut maratonin aikaan 2.12.09, joka on Suomen historian kuudenneksi paras aika kyseisellä matkalla. Hän juoksi ennätyksensä toukokuussa 1980 Itä-Saksan Karl-Marx-Stadtissa. Kortelainen edusti Suomea Moskovan olympialaisissa 1980, jossa joutui kuitenkin keskeyttämään. Keskeytys toistui myös 1986 EM-kisoissa Stuttgartissa. Kansainvälisistä kisoista hän on voittanut urallaan muun muassa Lidingöloppet-maastojuoksukilpailun vuonna 1977 ja Košicen maratonin 1979. Kortelainen voitti Helsinki City Marathonin vuonna 1989 ja on viimeisin kilpailun voittanut suomalaismies. Urallaan Kortelainen kilpaili maratonilla muun muassa Bostonissa, Tokiossa ja Hampurissa. Kortelainen lopetti juoksijauransa 1990-luvun alussa. Uransa jälkeen Kortelainen on työskennellyt maatalouslomittajana. Hän pitää omaa blogiaan ”Jounin päivän jutut”. ==Lähteet== == Aiheesta muualla == * Blogi: Jounin päivän jutut Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1957 syntyneet Luokka:Elävät henkilöt
James Crabb

James Crabb (s. 1967 Dundee, Skotlanti, Iso-Britannia) on brittiläinen harmonikkataiteilija. == Tausta ja koulutus == James Crabb aloitti harmonikansoiton nelivuotiaana. Hän opiskeli Tanskan Kuninkaallisessa Musiikkiakatemiassa Kööpenhaminassa Mogens Ellegaardin johdolla 1985–1992. Opiskeluaikoinaan hän sai useita palkintoja ja stipendejä sekä esiintyi yli 150 kertaa Live Music Now -konserttisarjassa. == Ura == Crabbin konserttidebyytti Lontoossa Purcell Roomissa 1992 nosti hänet kansainvälisesti tunnetuksi. Hän on konsertoinut lukuisilla eturivin musiikkifestivaaleilla ja tehnyt yhteistyötä muun muassa Daniel Barenboimin, Elgar Howarthin, Martyn Brabbinsin, Jukka-Pekka Sarasteen, Gunter Schüllerin, Markus Stenzin, Michael Schønwandtin, Susanna Mälkin ja Peter Eötvösin kanssa. Hän on esiintynyt lukuisten sinfoniaorkesterien solistina sekä erilaisissa kamarimusiikkikokoonpanoissa. Hän on tehnyt kamarimusiikissa yhteistyötä muun muassa viulisti Dimitry Sitkovetskyn ja harmonikkataiteilija Geir Draugsvollin kanssa. Televisioesiintymisistä huomattavin lienee vuoden 2003 Rugbyn maailmanmestaruuskilpailujen avajaisseremonia Sydneyssä, jossa hän toimi solistina Richard Tognettin johdolla. Lähetystä katseli stadionyleisön lisäksi noin kaksi miljardia katsojaa. Crabb on levyttänyt useille levymerkeille sekä kantaesittänyt Harrison Birtwistlen, Thomas Adèsin, Luciano Berion, John Caskenin, Sofija Gubaidulinan, Django Batesin, Sally Beamishin, Elena Kats- Cherninin, Gordon McPhersonin ja Lyell Cresswellin musiikkia. Hän on ollut mukana myös tanskalaisissa oopperaproduktioissa ja palkituissa koomisissa musiikkiteatterituotannoissa. James Crabb on toiminut konserttiharmonikan professorina Tanskan kuninkaallisessa musiikkiakatemiassa vuodesta 1995 ja vierailevana professorina Grazissa 1995–2002. Hän on myös antanut mestarikursseja muun muassa Sibelius-Akatemiassa, Rotterdamin konservatoriossa sekä Toronton yliopistossa. Hän esiintyy myös harmonikkaduona Geir Draugsvollin kanssa. Crabb-Draugsvoll kaksikko on tehnyt yhteistyötä esimerkiksi suomalaisen Tero Saarinen Companyn kanssa, duo esiintyy koreografi Tero Saarisen Petrushka-tulkinnassa (2001).Tero Saarinen Companyn sivusto == Levytyksiä == * Thomas Adés. Powder Her Face (Chamber Opera). Digital Classics (2005). * Tango Jam Volume 1. Astor Piazzolla - The Quintets, Mulberry Hill Recordings, Australia (2004). * Works by Astor Piazzolla (arr.Crabb) Song of the Angel, Chandos CH10163 (2003). * Classical Accordion Duos. James Crabb & Geir Draugsvoll. EMI Classics (2002) * Thomas Adés. Powder Her Face (Chamber Opera). EMI Classics (1998) Lisäksi hän on ollut mukana useilla kokoelmalevyillä sekä yksin että Geir Draugsvollin kanssa duona. == Lähteet == == Aiheesta muualla == *James Crabbin sivusto Luokka:Harmonikkapedagogit Luokka:Brittiläiset harmonikansoittajat Luokka:Brittiläiset professorit Luokka:Vuonna 1967 syntyneet Luokka:Elävät henkilöt
Tha Last Meal

Tha Last Meal on rap-artisti Snoop Doggin kuudes studioalbumi. Albumi julkaistiin 19. joulukuuta 2000, ja se on hänen ensimmäinen albuminsa, joka julkaistiin hänen omasta Doggystyle Records -levy-yhtiöstään. Albumi sisältää singlet "Snoop Dogg (What's My Name Pt. 2)" ja "Wrong Idea" jossa mukana Bad Azz. Tha Last Meal myi ensimmäisellä viikollaan 397 238 kappaletta ja saavutti myöhemmin platinarajan. Suge Knight vuoti albumin 1. joulukuuta 2000 internetiin. Knight laittoi kaikki kappaleet ladattaviksi MP3-muodossa hänen ja Snoop Doggin entisen yhtiön Death Row Recordsin virallisille nettisivuille. Single "Snoop Dogg (What's My Name Pt. 2)" oli ehdokkaana Vuoden musiikkivideoksi The Source Hip-Hop Music Awards 2001 -gaalassa. Samassa tilaisuudessa albumi oli ehdolla myös Vuoden albumiksi. ==Kappaleet== #Intro #Hennesey N Buddah (mukana Kokane) #Snoop Dogg (What's My Name II) (mukana Nate Dogg, The Lady of Rage) #True Lies (mukana Kokane) #Wrong Idea (mukana Bad Azz, Kokane, Lil ½ Dead) #Go Away (mukana Kokane) #Set It Off (mukana Mc Ren, Ice Cube, The Lady of Rage, Nate Dogg, Kurupt) #Stacey Adams (mukana Kokane) #Lay Low (mukana Nate Dogg, Butch Cassidy, Tray Deee, Goldie Loc, Master P) #Bring It On (mukana Suga Free, Kokane) #Game Court (Skit) (mukana Mac Minister) #Brake Fluid (Biiittch Pump Yo Brakes) (mukana Kokane) #Ready 2 Ryde (mukana Eve) #Losin' Control (mukana Soopafly, Butch Cassidy) #I Can't Swim (mukana Sir Dogg) #Leave Me Alone #Back Up Off Me (mukana Master P, Magic, Mean Green) #Y'all Gone Miss Me (mukana Kokane) ==Bonuskappaleet== #Issues #Back Up Ho (mukana Goldie Loc) #More Money To Fold (mukana Kurupt) #The One I Adore (Weed Song) #Father's Day (mukana Xzibit, Kokane) #Inside Of You #Paid in Full #Pop Your Collar (mukana Kokane) #No Backtrackin' (mukana George Clinton) ==Listasijoitukset== ===Singlet=== Kappale Listasijoitus Videon ohjaaja US Hot 100 UK Top 75 UK Top 40 R&B; Dutch Mega Top 100 French Top 100 Tokio Hot 100 German Top 100 Swiss Top 100 US R&B; / Hip-Hop US Rap Radio & Records Airplay - Urban Radio & Records Airplay - Rhythmic "Snoop Dogg (What's My Name II)" 77 13 6 58 - - - - 25 - 18 24 Chris Robinson "Hennesey N Buddah" - - - - 41 - - - - - - - - "Lay Low" 50 - - 33 81 93 49 48 20 8 16 15 Hype Williams "Wrong Idea" - - - - - - - - 75 - - - Jeremy Rall "Losin' Control" - - - - - - - - - - - - Jeremy Rall ===Albumi=== Albumilistat Billboard 200 Top R&B; / Hip-Hop Albums UK Top 75 New Zealand Top 50 Canada Top 50 Album Germany Top 100 Album France Top 150 Belgium Top 50 Sweden Top 60 Album Switzerland Top 100 Australia Top 100 Album United World Chart Top 40 Sijoitus 4 1 62 19 15 55 13 47 53 81 38 24 Päivämäärä 20.01.01 ?? 05.05.01 17.02.01 06.01.01 13.01.01 13.01.01 14.04.01 20.01.01 20.01.01 27.01.01 13.01.01 ===Myyntiluvut=== Myyntiluvut Platinaa Kultaa Maa Yhdysvallat Kanada Maailmanlaajuisesti Iso- Britannia Ranska Myydyt kappaleet 1.270.000 100.000 2.100.000 100.000 126.400 Päivämäärä 26.02.2001 01.07.2001 01.03.2001 15.11.2002 01.05.2001 Luokka:Snoop Doggin albumit Luokka:Vuoden 2000 albumit Luokka:Timbalandin tuottamat albumit
Santasport

Santasport nimi liittyy ainakin seuraaviin: * Santasport - Perungan Poikien ja Napapiirin Pallokettujen yhdistetty Lentopallon SM-liigajoukkue kaudella 2006-2007 * Santasport - Perungan Poikien lentopallojoukkueen nimitys Lentopallon SM-liigassa 2007-2009, sen jälkeen kun Napapiirin Palloketut sanoivat yhteistyösopimuksen irti. * Hotelli Santasport - Hotelli Rovaniemellähttp://www.eurobookings.com/rovaniemi-hotels-fi/santasport.fi.html * Santasport Lapin Urheiluopistohttp://santasport.palvelut.lapinkansa.fi/author/santasport/ ==Lähteet==
Sydney Tower

Sydney Tower on Sydneyn korkein ja Australian neljänneksi korkein rakennelma kahden maston ja Q1-pilvenpiirtäjän jälkeen. Sydney Towerin kattokorkeus on 275 metriä ja antenni on 309 metrissä. Sydney Tower Centrepointin rakennustyöt aloitettiin vuonna 1970, ja itse torni avattiin yleisölle elokuussa 1981. Tornia tukee 56 kaapelia, ja sen henkilökapasiteetti on 960 henkeä. Tornissa on 250 metrin korkeudessa sijaitseva näköalatasanne, jonne pääsee joko kiipeämällä 1 504 porrasta tai matkustamalla hissillä, joka nousee tasanteelle 40 sekunnissa. Sydney Towerissa järjestetään Skywalkeja, joilla osallistujat viedään kävelemään tornin ulkopuolella olevalle tasanteelle. == Lähteet == == Aiheesta muualla == * Sydney Tower * Sydney Tower Buffet Luokka:Sydneyn rakennukset ja rakennelmat Luokka:Australian tornit Luokka:Näkötornit
Peter Leo Gerety

Peter Leo Gerety (19. heinäkuuta 1912 – 20. syyskuuta 2016) oli yhdysvaltalainen pappi. Hän syntyi Connecticutin osavaltiossa ja sai katolisen vihkimyksensä 29. kesäkuuta 1939.Geretyn profiili Catholic-hierarchy.orgissa Piispan asemaan Gerety pääsi ensi kertaa vuonna 1966. Myöhemmin hän toimi Newarkin hiippakunnan arkkipiispana New Jerseyssä vuosina 1974–1986. Geretystä tuli katolisen kirkon iäkkäin elossa oleva yhdysvaltalaispiispa, kun Marion Francis Forst kuoli 2. kesäkuuta 2007. ==Lähteet== Luokka:Yhdysvaltalaiset katoliset piispat Luokka:Katoliset arkkipiispat Luokka:Yli satavuotiaiksi eläneet yhdysvaltalaiset Luokka:Vuonna 1912 syntyneet Luokka:Vuonna 2016 kuolleet
Knut Frænkel

Knut Frænkel (14. helmikuuta 1870 Karlstad, Ruotsi – 1897 Valkosaari, Huippuvuoret) oli ruotsalainen diplomi-insinööri ja arktisten alueiden tutkimusmatkailija. Hän oli mukana Salomon Andréen pohjoisnaparetkellä. Frænkel kasvoi Norlannissa ja harrasti nuorena ammuntaa, hiihtoa ja retkeilyä. Ylioppilaana hän opiskeli diplomi-insinööriksi Kungliga Tekniska högskolanissa Tukholmassa, josta hän valmistui vuonna 1896. Kun meteorologi Nils Gustaf Ekholm luopui paikastaan Salomon Andréen pohjoisnaparetkellä ennen toista yritystä, Frænkel ilmoittautui vapaaehtoiseksi. Keväällä 1897 hän matkusti Pariisiin opiskelemaan ilmapallolentämistä, ja saman vuoden kesällä hän lähti Andréen matkalle Danskøyasta. Kuten muutkin mukana olleet Frænkel kuoli matkalla. Hän oli naimaton. == Lähteet == Luokka:Ruotsalaiset tutkimusmatkailijat Luokka:Vuonna 1870 syntyneet Luokka:Vuonna 1897 kuolleet
Urokaanihappo

Urokaanihappo (4-imidatsoliakryylihappo, 3-(3H-imidatsol-4-yyli)prop-2-eenihappo) on L-histidiinin metaboliatuote, jolla on kaksi isomeeria: trans-urokaanihappo ja cis-urokaanihappo. Urokaanihappoa esiintyy muun muassa ihmisen iholla, jossa se toimii auringon UV-säteilyn suodattajana. Auringon valon UVB-säteilyn vaikutuksesta trans- urokaanihappo muuttuu cis-urokaanihapoksi. Urokaanihapolla on havaittu olevan terapeuttisia vaikutuksia. Cis-urokaanihapon tiedetään aktivoivan auttaja-T- soluja ja vaikuttavan immuunisolujen toimintaan vaimentavasti iholla. Tieteellisissä tutkimuksissa on alustavasti osoitettu, että cis-urokaanihappo paikallisesti iholle annosteltuna hillitsee ihon tulehdusreaktiota esimerkiksi psoriaasissa, kontaktiyliherkkyysreaktiossa ja viivästyneessä yliherkkyysreaktiossa. Eläinkokeissa on lisäksi osoitettu, että cis- urokaanihappo estää ärsytysihottumaa.http://www.utu.fi/media/ajankohtaista/Laaketutkimus120208.html Urokaanihapon kemiallinen kaava on C6H6N2O2, moolimassa 138,124 g/mol, sulamispiste 225 °C ja CAS-numero 104-98-3. == Lähteet == == Aiheesta muualla == *PubChem *Human Metabolome Database: Urocanic acid *Kyoto Encyclopedia of Genes and Genomes (KEGG): Urocanic acid *ChemBlink: Urocanic acid Luokka:Karboksyylihapot
Henry Cooper

Henry Cooper (3. toukokuuta 1934 Lontoo, Englanti – 1. toukokuuta 2011) oli englantilainen nyrkkeilijä. Hänet muistetaan hyvin ottelustaan nuorta Cassius Claytä (myöhemmin Muhammad Ali) vastaan. Cooper onnistui pudottamaan Clayn kanveesiin ottelun neljännessä erässä, mutta hävisi kuitenkin ottelun silmäkulmansa auettua viidennessä erässä. Cooper otteli myös entisen mestarin, Floyd Pattersonin kanssa. Pattersonille hän hävisi ottelun neljännessä erässä tyrmäyksellä. Cooper otteli myös Joe Erskinen kanssa kahdesti. Ensimmäisen ottelun hän voitti viidennessä erässä tuomarin keskeyttäessä koitoksen. Miesten välisen uusintaottelun hän voitti yhdeksännessä erässä tuomarin keskeytyksellä. Cooper oli vasenkätinen. Yleisestä tavasta poiketen hän otteli vasen käsi edellä. Cooper valittiin vuoden urheilupersoonaksi vuosina 1967 ja 1970. Olympiakisoihin Cooper osallistui raskaaseen keskisarjaan vuonna 1952 voitettuaan Amateur Boxing Association -mestaruuden vain 17-vuotiaana. Olympiakisoissa tie nousi kuitenkin pystyyn ensimmäisessä ottelussa, kun Neuvostoliiton edustaja Anatoli Perov voitti tuomariäänin 2–1. == Lähteet == * === Viitteet === Luokka:Englantilaiset nyrkkeilijät Luokka:Vuonna 1934 syntyneet Luokka:Vuonna 2011 kuolleet
Risto Kavanne

Risto Ilmari Kavanne (sukunimi vuoteen 1942 Kavander; 5. toukokuuta 1916 Turku - 8\. kesäkuuta 1978 Helsinki) oli suomalainen teollisuusneuvos, kirjapainonjohtaja ja kirjailija.Biografia-sampo: Risto Kavanne Viitattu 23.8.2021. ==Henkilöhistoria== Kavanteen vanhemmat olivat ammattiopettaja Ilmari Kavanne, aiemmin Kavander, ja Alina Koskinen ja puoliso vuodesta 1940 Julia Lemmitty Visa. Kavanne työskenteli Sanoma Osakeyhtiön kirjapainojohtajana 1945–1968 ja oli myös Sanoma-yhtiön johtokunnan jäsen ja varatoimitusjohtaja. Kavanne aloitti työuransa Uudenmaan Kirjapaino -yhtiön oppilaana ja latojana, suoritti työn ohella ylioppilastutkinnon 1937, mutta myös latojan ammattiopin, ja eteni kirjapainossa faktoriksi 1938. Hänestä tuli sittemmin Sanoma-yhtiön kirjapainon apulaisjohtaja ja ekonomiksi 1945 valmistuttuaan kirjapainon johtaja. Sanoma-yhtiön varatoimitusjohtajaksi Kavanne nimitettiin 1968. Hänellä oli myös useita painoalan luottamustehtäviä, kuten Graafisen Keskusliiton puheenjohtajuus ja Graafisen Teollisuuden Työnantajaliiton puheenjohtajuus. Teollisuusneuvoksen arvonimen Kavanne sai 1966, eläkkeelle hän jäi 1970.Kuolleita. Helsingin Sanomat, 11.6.1978, s. 11. Risto Kavanteen veli oli teollisuusneuvos, ylijohtaja Simo Kavanne.Biografia- sampo: Simo Kavanne Viitattu 23.8.2021. == Teoksia == * Viimeinen uutinen: Romaani vuodelta 1985. Otava 1970 == Lähteet == * Suomen kirjailijat -tietokanta * Kotimaiset fantasia- ja scifi-kirjailijat 1887–2005 * Risto Kavanteen teosten luettelo Fennicassa ===Viitteet=== Luokka:Suomalaiset kirjailijat Luokka:Suomalaiset tieteiskirjailijat Luokka:Suomalaiset yritysjohtajat Luokka:Vuonna 1916 syntyneet Luokka:Vuonna 1978 kuolleet
Into Jyläskoski

Into Ilo Väinämö Jyläskoski (sukunimi vuoteen 1954 Luukko; 9. huhtikuuta 1910 Tampere - 14\. marraskuuta 1978 Helsinki) oli suomalainen kirjailija. Jyläskoski työskenteli 1930-luvulla Merivartiolaitoksessa nuorena merivoimien aliluutnanttina toimien lentoradiosähköttäjänä. Hän kirjoitti omien kokemustensa perusteella kaksi tähän aihepiiriin liittyvää kirjaa Hassan- veneet tulevat : merivartijain seikkailuja ja Pirtusota Suomemme rannoilla. == Teoksia == * Hassan-veneet tulevat : merivartijain seikkailuja. Karisto 1954 * Marsin radiolentäjät : seikkailuromaani nuorisolle, kuvitus Olli Ålander. Valistus, Helsinki 1955 * Suvilaulu. Akateeminen kustannusliike, Helsinki 1969 * Pirtusota Suomemme rannoilla, kuvat Kai Säteri. Akateeminen kustannusliike, Helsinki 1976 == Lähteet == * Suomen kirjailijat tietokanta * Kotimaiset fantasia- ja scifi-kirjailijat 1887-2005 * Into Jyläskosken teosten luettelo Fennicassa Luokka:Suomalaiset kirjailijat Luokka:Vuonna 1910 syntyneet Luokka:Vuonna 1978 kuolleet
W. M. Pöysti

Wäinö Matti Pöysti (5. maaliskuuta 1882 Jääski - 29\. tammikuuta 1942 Kuopio) oli suomalainen kirjailija. Pöystin vanhemmat olivat maanviljelijä Erik Pöysti ja Maria Elisabet Mohka. Hän pääsi ylioppilaaksi Viipurin suomalaisesta klassillisesta lyseosta 1901 ja hän valmistui filosofian maisteriksi Helsingin yliopistosta 1907. == Teoksia == * Caesarin gallialaissodan 1 kirja : teksti ja sanasto hakemistoineen ; toim. W. M. Pöysti. Otava 1932 * Apuvihko Exercitia latinaan ; toim. W. M. Pöysti. Otava 1932 * Radiokronotoskooppi : merirosvo- ja ilmasotaseikkailu, tieteiskirja. Kirjavälitys 1936 == Lähteet == * * Pohjoissavolaisen kaunokirjallisuuden bibliografia : W. M. Pöysti * Kotimaiset fantasia- ja scifi-kirjailijat 1887-2005 Luokka:Suomalaiset kirjailijat Luokka:Vuonna 1882 syntyneet Luokka:Vuonna 1942 kuolleet